b'\n_START_ARTICLE_\nCerrado\n_START_PARAGRAPH_\nCerrado (\xc3\xaensemn\xc3\xa2nd \xe2\x80\x9e\xc3\xaenchis\xe2\x80\x9d \xc3\xaen portughez\xc4\x83) este o regiune geografic\xc4\x83 \xc3\xaen Brazilia care are caracteristici ale unei savane. Conform WWF, este cea mai bogat\xc4\x83 biologic savan\xc4\x83 a lumii \xc8\x99i cel de-al doilea mai mare ecosistem vegetal \xc3\xaen Brazilia, precedat doar de P\xc4\x83durea Amazonian\xc4\x83._NEWLINE_Cerrado se r\xc4\x83sp\xc3\xa2nde\xc8\x99te pe teritoriul celor nou\xc4\x83 unit\xc4\x83\xc8\x9bi federative ale \xc8\x9b\xc4\x83rii: Districtul Federal \xc8\x99i statele Minas Gerais, Goi\xc3\xa1s, Tocantins, Bahia, Maranh\xc3\xa3o, Mato Grosso, Mato Grosso do Sul \xc8\x99i Piau\xc3\xad, av\xc3\xa2nd o suprafa\xc8\x9b\xc4\x83 de 2.045.064 km\xc2\xb2. Din cauza activit\xc4\x83\xc8\x9bii umane este acum unul dintre cele mai amenin\xc8\x9bate ecosisteme ale Braziliei.'